หลังจากจบเกม"โค้ชหรั่ง" ชาญวิทย์ ผลชีวินกุนซือทีมชาติไทย กล่าวว่า ไม่น่าเชื่อว่าเหตุแบบนี้จะเกิดในประเทศที่ศิวิไลซ์แล้วแบบสิงคโปร์ เกมรอบรองชนะเลิศที่เวียดนามที่ทีมไทยเสียจุดโทษ ถือว่าน่าเกลียดแล้ว แต่จุดโทษเกมนี้ถือว่าโคตรโกง เพราะน่าเกลียดกว่ากันมาก กรรมการพยายามเป่าสิงคโปร์ตลอด และก็มาให้จุดโทษในช่วงท้ายเกมในจังหวะดังกล่าว ศูนย์หน้าสิงคโปร์ถอยหลังล้มลงเอง โดยที่ นิเวส ศิริวงศ์ กองหลังไทยไม่ได้ไปโดนอะไร นักเตะสิงคโปร์ก็ไม่ประท้วง และกิตติศักดิ์ ระวังป่า นายทวารไทย ที่รับบอลได้ ก็เปิดเกมเล่นต่อแล้ว แต่กรรมการกลับเปลี่ยนใจมาเป่าจุดโทษ แถมพอนิเวสไปประท้วงยังถูกใบเหลืองอีก"เรื่องนี้กลับถึงไทยต้องคุยกับผู้ใหญ่ เพราะเวลาจัดบอลในบ้านเรา การตัดสินบริสุทธิ์ยุติธรรมทุกครั้ง แต่พอทีมไทยออกไปเตะนอกบ้านเมื่อไร มักมีปัญหาตลอด ส่วนเกมนัดที่ 2 ที่จะกลับมาเล่นในเมืองไทย ถือว่าหนักใจไม่น้อย เพราะ เกียรติศักดิ์ เสนาเมือง ก็ได้รับการยืนยันว่าอาการบาดเจ็บต้องพักถึง 3 สัปดาห์ ไม่สามารถลงเล่นได้แน่ๆ แถมก็โดน 2 เหลือง ลงสนามไม่ได้อีกคน ทำให้ต้องอีกครั้ง แต่อย่างไรก็ตามทีมไทยจะพยายามคว้าแชมป์ให้ได้
เกมรอบรองชนะเลิศที่เวียดนามและเวียดนามได้เสียจุดโทษคือเกมอะไร 
โคตรโกง